wickkiey/tamil-wikipedia-chunked huggingface dataset:
# சாமா முகமது

## தனிப்பட்ட வாழ்க்கை

சாமா முகமது 1973 மே 17 அன்று கேரளாவின் கண்ணூர் மாவட்டத்தில் உள்ள புதிய மாகே அருகே உள்ள செருகல்லையில் பிறந்தார். இவர் தனது ஆரம்பக் கல்வியை குவைத்தில் உள்ள இந்தியப் பள்ளியில் முடித்தார். சாமா 1990-இல் குவைத்திலிருந்து திரும்பினார். மேலும் மங்களூரில் உள்ள யெனெபோயா பல்கலைக்கழகத்தில் பல் மருத்துவத்தில் இளநிலைப் பட்டம் பெற்றார். 2015ஆம் ஆண்டு இந்திய தேசிய காங்கிரசில் சேருவதற்கு முன்பு, ஜீ தொலைக்காட்சியில் சிறிது காலம் பத்திரிகையாளராகப் பணியாற்றியுள்ளார். இவர் அனைவருக்கும் கல்வி, பெண்கள் உரிமைகள் ஆகியவற்றின் தீவிர ஆதரவாளர் ஆவார். இந்தியாவில் ஆரம்பச் சுகாதாரம், மக்கள் தொகை கட்டுப்பாடு, உள்கட்டமைப்பு, கையால் மலம் அள்ளுபவர்களின் அவலநிலை குறித்து பணியாற்றினார். இவருக்குத் திருமணமாகி இரண்டு குழந்தைகள் உள்ளனர்.
# சாமா முகமது

## அரசியல் வாழ்க்கை

திசம்பர் 2018-இல், சாமா, இந்திய தேசிய காங்கிரசின் தேசிய ஊடகக் குழு உறுப்பினராக நியமிக்கப்பட்டார். சூலை 2015-இல், இவர் அகில இந்திய காங்கிரசு குழுவின் தேசியச் செய்தித் தொடர்பாளராக நியமிக்கப்பட்டார். இவர் கண்ணூர், தளிப்பறம்பா தொகுதிகளில் வெற்றி பெற்றுள்ளார். எண்ணிம செய்தித் தளத்தை ஒழுங்குபடுத்துவதற்கான அரசாங்கத்தின் சமீபத்திய அறிவிப்பு, எண்ணிமச் செய்தித் தளங்கள் உட்பட அனைத்துச் சமூக ஊடகத் தளங்களையும் அடக்குவதற்கான ஒரு முயற்சி என்று சாமா கூறியுள்ளார்.
# பேகம் மக்மூதா சலீம் கான்

**பேகம் மக்மூதா சலீம் கான்** (Begum Mahmooda Salim Khan) பாக்கித்தான் நாட்டைச் சேர்ந்த ஒரு சமூக சேவகர் ஆவார். 1913 ஆம் ஆண்டு மே மாதத்தில் இவர் பிறந்தார். ஆரம்பகால அரசியல் பிரமுகராகவும் சனாதிபதி அயூப் கானின் ஆட்சியின் போது மேற்கு பாக்கித்தானில் கல்விக்கான அமைச்சரவை அமைச்சராகவும் இருந்தார்.
# பேகம் மக்மூதா சலீம் கான்

## பின்னணி

பேகம் சலீம் கான் 1913 ஆம் ஆண்டில், அப்போதைய பிரித்தானிய இந்தியாவின் பஞ்சாபில் உள்ள அமிர்தசரசில் பிறந்தார். இவர் புகழ்பெற்ற யூனியன் கட்சி அரசியல்வாதியான சர் சிக்கந்தர் அயாத் கானின் முதல் மனைவி பேகம் சூபைதா கானுமின் மூத்த மகள் ஆவார்.  
1919 ஆம் ஆண்டில் தாயார் இறந்த பிறகு, இவர் தனது அத்தை மூலம் வளர்க்கப்பட்டார். லாகூரில் உள்ள அலிகார் முசுலீம் பெண்கள் மற்றும் குயின் மேரி கல்லூரியில் கல்வி பயின்றார்.  
1934 ஆம் ஆண்டில் அரிபூரைச் சேர்ந்த அரசு ஊழியரான தாலோகர் அப்துசு சலீம் கானை திருமணம் செய்து கொண்டார். கணவர் பிரபுத்துவரான அப்துல் மச்சித் கான் தாரின் மூத்த மகன் ஆவார். இவரது கணவர் பிரித்தானிய இந்திய அரசாங்கத்தில் பணியாற்றினார், பின்னர் 1947 ஆம் ஆண்டு முதல் புதிதாக உருவாக்கப்பட்ட பாக்கித்தான் மாநிலத்தின் இராசதந்திர சேவையில் பணியாற்றினார்.  
தனது திருமண வாழ்க்கையின் ஆரம்ப ஆண்டுகளில் முதன்மையாக வீட்டைக் கவனிப்பதிலும், இயல்பான பாக்கித்தான் இல்லத்தரசியைப் போலவே தனது குழந்தைகளையும் வளர்ப்பதிலும் கவனம் செலுத்தினார். இருப்பினும், படிப்படியாக, நலன்புரி நடவடிக்கைகளின் மூலம் மக்களுக்கு உதவுவதில் தன்னை ஈடுபடுத்திக் கொண்டார், மேலும் சமூகத்தில் அதிக சுறுசுறுப்பாக இருந்தார். இது தொடர்பாக இவரது முயற்சிகள் பன்முகத்தன்மை கொண்டவையாகவும் பாக்கித்தான் சமூகத்தின் நலனுக்காகவும் அதிகம் சேர்க்கப்பட்டன.
# பேகம் மக்மூதா சலீம் கான்

## பரோபகாரம்

1957 ஆம் ஆண்டில் கணவர் இறந்த பிறகு, பேகம் சலீம் கான் பாக்கித்தானின் அபோட்டாபாத்து நகருக்கு குடிபெயர்ந்தார். அங்கு இவர் பல ஆண்டுகளாக பல்வேறு சமூக மற்றும் தொண்டு பணிகளில் அதிக அளவில் ஈடுபட்டார், லேடி விகார் உன் நிசா நூன், பேகம் சாரி சர்பராசு, பேகம் குல்சும் சைபுல்லா கான், அத்திய இனாயதுல்லா மற்றும் பேகம் சாயிசுதா சுக்ராவர்டி இக்ரமுல்லா போன்ற பிற நன்கு அறியப்பட்ட பெண் சமூக ஊழியர்களுடன் நெருக்கமான ஒத்துழைப்புடன், பாக்கித்தான் குடும்ப திட்டமிடல் சங்கம், பாக்கித்தான் செம்பிறை சங்கம், லோக் விர்சா அருங்காட்சியகம், பாக்கித்தானின் தேசிய கைவினை கவுன்சில், பாக்கித்தானின் காசநோய் எதிர்ப்பு சங்கம், பாக்கித்தானின் எசுஓஎசு குழந்தைகள் கிராமங்கள் மற்றும் பிறவற்றின் தலைமை நிர்வாகியாகவும் பணியாற்றினார். பாக்கித்தானின் தேசிய இளைஞர் கவுன்சிலின் புரவலர்-தலைவராகவும் இருந்தார், மேலும் பாக்கித்தானிய இளைஞர்களிடையே கலாச்சார நடவடிக்கைகளை மேம்படுத்துவதில் இவர் செய்த பணிக்காக 1980 ஆம் ஆண்டில் இத்தாலியின் அடிலெய்ட் ரிசுடோரி விருதைப் பெற்றார். சமூக நல நடவடிக்கைகளுக்காக இவர் பல தேசிய மற்றும் சர்வதேச விருதுகளையும் பெற்றார்.
# பேகம் மக்மூதா சலீம் கான்

## அரசியல் வாழ்க்கை

1960 ஆம் ஆண்டுகளில், அயூப் கான் அரசாங்கத்தின் போது, மேற்கு பாக்கித்தானின் அமைச்சரவையில் முதல் பெண் மாகாண அமைச்சராக பதவியேற்றார், 1962-1967 ஆம் ஆண்டு காலத்தில் கல்வி அமைச்சராக பணியாற்றினார். ஆனால் அரசியலில் இவரது காலம் சுருக்கமாக இருந்தது. தனது நலன்புரி நடவடிக்கைகளைத் இறக்கும் வரை தொடர்ந்தார்.  
தோட்டக்கலை மீது இவருக்கு ஆர்வம் இருந்தது, பூக்களை மிகவும் விரும்பினார். 2007 ஆம் ஆண்டில் பாக்கித்தானின் அபோட்டாபாத்தில் உள்ள வீட்டில் தனது 94 வயதில் அமைதியாக இறந்தார்.
# இம்பி நிலையம்

**இம்பி நிலையம்** (ஆங்கிலம்: *Imbi Station*; மலாய்: *Stesen Imbi*; சீனம்: 燕美站) என்பது மலேசியா, கோலாலம்பூர், இம்பி சாலை, கோலாலம்பூர் மோனோரெயில் வழித்தடத்தில் *(KL Monorail)* அமைந்துள்ள ஓர் ஒற்றைத் தண்டூர்தி நிலையமாகும்.  
இந்த நிலையம் ஆகத்து 31, 2003 (மலேசிய விடுதலை நாள்) அன்று; மற்ற மோனோரெயில் நிலையங்களுடன் திறக்கப்பட்டது.
# இம்பி நிலையம்

## பொது

இம்பி சாலையின் பெயரால் இம்பி நிலையம் பெயரிடப்பட்டது. கோலாலம்பூர் மோனோரெயில் வழித்தடத்தில் அதிகமாகப் பயன்படுத்தப்படும் நிலையங்களில் இம்பி நிலையமும் ஒன்றாகும்.  
கோலாலம்பூர் பெர்ஜெயா சதுக்கத்தின் வடகிழக்கு பகுதியில் உள்ள இம்பி சாலையின் மீது நேரடியாகவும், பிளாசா பெர்ஜெயா கோபுரத்திற்கு கிழக்கு திசையிலும் அமைந்துள்ளது. இந்த நிலையம் செயல்படத் தொடங்கி இரண்டு மாதங்களுக்குப் பிறகுதான் கோலாலம்பூர் பெர்ஜெயா டைம்ஸ் சதுக்கம் திறக்கப்பட்டது.
# இம்பி நிலையம்

## புக்கிட் பிந்தாங் நகர மையம்

இந்த நிலையத்தில் மொத்தம் ஐந்து வெளியேறு வழிகள் உள்ளன. நிலையத்தின் மேற்குப் புறத்தில் இரண்டு வெளியேறு வழிகள் உள்ளன. அவை பெர்ஜெயா டைம்ஸ் சதுக்கம்; மற்றும் சாலையின் எதிர்ப் பக்கத்தில் உள்ள பெர்ஜெயா கோபுரத்திற்கும் செல்கின்றன; மீதமுள்ள இரண்டு வெளியேறு வழிகளும் கிழக்குப் பகுதியை நோக்கி இம்பி சாலையின் இருபுறமும் செல்கின்றன.  
இம்பி நிலையம், புக்கிட் பிந்தாங் நகர மையம் கடைவல மையங்களுக்கு அருகிலேயே உள்ளது. அந்த வகையில், லோ யாட் பிளாசா *(Plaza Low Yat)*, இம்பி பிளாசா, சுங்கை வாங் பிளாசா *(Sungei Wang Plaza)*; மற்றும் கோலாலம்பூர் பெவிலியன் ஆகியவை புக்கிட் பிந்தாங் நகர மையத்திற்குள் உள்ளன.  
பல வணிகக் கட்டிடங்கள் இம்பி நிலையத்திற்கு அருகில் அமைந்து இருப்பதின் காரணமாக, வேலை நாட்களிலும் சரி; வேலை இல்லாத நாட்களிலும் சரி; இந்த நிலையம் அதிக எண்ணிக்கையிலான பயணிகளைப் பெறுகிறது. அத்துடன் இந்த நிலையத்தில் மட்டும் பேருந்து இணைப்புகள் எதுவும் இல்லை என்பது ஒரு முக்கியமான செய்தி ஆகும்.
# இம்பி நிலையம்

## நிலைய தள அமைப்பு

**<small>பக்க மேடை</small>**  
| **L1** | **இணைப்புவழி** | கட்டணம் கட்டுப்பாடு, பயணச்சீட்டு தானியங்கி, நிலையக் கட்டுப்பாடு, இணைப்புவழி, கட்டணமில்லாத பகுதி, நகரும் பாதை ⇌ தெரு நிலை. **நுழைவாயில் B** |  |
| --- | --- | --- | --- |
| **G** | **தெரு நிலை** | மகாராஜாலேலா சாலை; கடைகள், வாடகை வாகனங்கள் முனையம், பாதசாரி கடப்பு. **நுழைவாயில் A & C** | } |
# இம்பி நிலையம்

## காட்சியகம்

**இம்பி நிலையக் காட்சிப் படங்கள்:**
# சாத் பேகம்

**சாத் பேகம்** (Shad Begum) பாக்கித்தான் நாட்டைச் சேர்ந்த ஒரு சமூக சேவகர் ஆவார். கீழ் தீர் மாவட்டத்தைச் சேர்ந்த இவர் ஒரு நடுத்தர வர்க்க குடும்பத்திலிருந்து வந்தவராவார். தனது குடும்பத்தில் பல்கலைக்கழகத்தில் படித்த முதல் பெண் என்ற சிறப்பும் இவருக்கு உண்டு. சமூகப் பணிக்காக தனது தந்தை, சகோதரர்கள் மற்றும் கணவரிடமிருந்து எப்போதும் ஆதரவைப் பெற்றதாக இவர் தெரிவித்துள்ளார்.  
அதிகாரம் மற்றும் பொது வாழ்க்கையிலிருந்து பெண்களை ஒதுக்கி வைக்கும் இசுலாத்தின் பதிப்புகளை சவால் செய்ய கல்வி, குடும்ப ஆதரவு மற்றும் ஆழ்ந்த தைரியம் கொண்ட சில பெண்கள் மட்டுமே உள்ளனர். சாத் பேகம் அவர்களில் ஒருவராக உலகளாவிய நற்பெயரைப் பெற்றுள்ளார். இவர் ஆரம்பத்திலிருந்தே உறுதியான கொள்கையுடன் துணிச்சலாகச் செயல்பட்டார். பழமைவாத சமூகங்களில் பெண்களின் வாழ்க்கையை மேம்படுத்துவதில் இவர் ஆற்றிய பங்களிப்பிற்காக அங்கீகரிக்கப்பட்டுள்ளார்.
# சாத் பேகம்

## நடத்தை மற்றும் அறிவு மாற்றத்திற்கான சங்கம்

1994 ஆம் ஆண்டில் இப்பகுதியில் பெண்களின் வளர்ச்சிக்காக நடத்தை மற்றும் அறிவு மாற்றத்திற்கான சங்கத்தை திருமதி சாத் நிறுவினார். ஆரம்பத்தில் இச்சங்கம் அஞ்சுமான் பெக்பூத்-இ-கவாதீன் தலாசு என்ற பெயரால் அழைக்கப்பட்டது. அந்தப் பகுதியில் பழமைவாத சமூகத்தில் ஆதிக்கம் செலுத்திய ஆண்களால் இவர் பல சவால்களையும் சிரமங்களையும் எதிர்கொண்டார். அப்பகுதியில் தலிபான்கள் எழுச்சி பெற்றபோதும், அடையாளம் தெரியாத போராளிகளால் அச்சுறுத்தப்பட்டபோதும் இவர் அமைப்பு அலுவலகத்தை பெசாவருக்கு மாற்றினார். இப்பகுதியில் பெண் கல்வி, அரசியல் விழிப்புணர்வு மற்றும் சுகாதார மேம்பாட்டுத் திட்டங்களில் சங்கம் பங்களித்துள்ளது. மேலும், தொங்கு பாலங்கள் கட்டுதல், கை விசையியக்கக் குழாய்கள் அமைத்தல், நீர் மூழ்கும் கிணறுகள் அமைத்தல், தெருக்கள் அமைத்தல், உள்ளூர் வர்த்தகர்களுக்கு சிறு கடன்கள் வழங்குதல் மற்றும் அடிமட்ட அளவில் பெண்களின் திறன் மேம்பாடு போன்ற திட்டங்களையும் இச்சங்கம் மேற்கொண்டுள்ளது. இந்த சங்கம் பாக்கித்தான் மற்றும் சர்வதேச நிறுவனங்களிடமிருந்து நிதியுதவி பெறுகிறது.
# சாத் பேகம்

## விருதுகள்

சாத் பேகத்திற்கு 2012 ஆம் ஆண்டு மார்ச்சு மாதம் 8 ஆம் தேதி வியாழக்கிழமை அன்று அமெரிக்க முதல் பெண்மணி மைக்கேல் ஒபாமா மற்றும் வெளியுறவுத்துறை செயலர் இலாரி கிளிண்டன் ஆகியோரால் பன்னாட்டு துணிச்சலான பெண்கள் விருது வழங்கப்பட்டது. இவர் வந்த பகுதி மிகவும் பழமைவாதமானது மற்றும் மிகக் குறைவான பெண்கள் மட்டுமே பணிபுரிகின்றனர். பாதுகாப்பு காரணங்களுக்காக செய்திகளை பரப்ப வேண்டாம் என்று பல செய்தி நிருபர்களை இவர் கேட்டுக்கொண்டார்.
# நர்பகதூர் தாபா

**நாயக் நர்பகதூர் தாபா** (*Narbahadur Thapa*) ஓர் இந்திய இராணுவ வீரர் ஆவார். 1948 ஆம் ஆண்டு இந்திய ஆயுதப் படையினரால் மேற்கொள்ளப்பட்ட இராணுவ நடவடிக்கையான போலோ நடவடிக்கையின் போது இவரது துணிச்சலுக்காக இந்தியாவின் மிக உயர்ந்த அமைதிக்கால இராணுவ விருதான அசோகச் சக்கர விருது வழங்கப்பட்டது. இவர் 5/5 கூர்க்கா துப்பாக்கிகள் பிரிவில் ஒரு சிப்பாயாக பணியாற்றினார்.
# கீரனூர், மதுரை

**கீரனூர்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய கீரனூர் ஊராட்சி ஒரு புறநகர்ப் பகுதியாகும்.
# கீரனூர், மதுரை

## அமைவிடம்

கடல் மட்டத்திலிருந்து சுமார் 136.4 மீ. உயரத்தில், என்ற புவியியல் ஆள்கூறுகள் கொண்டு கீரனூர் அமையப் பெற்றுள்ளது.
# கீரனூர், மதுரை

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், கீரனூர் ஊரின் மொத்த மக்கள்தொகை 2,062 பேர் ஆகும். இதில் 1,063 பேர் ஆண்கள் மற்றும் 999 பேர் பெண்கள் ஆவர்.
# கீரனூர், மதுரை

## அரசியல்

கீரனூர் பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# கருநாடகக் கொடி

2024 அக்டோபர் 30 நிலவரப்படி, இந்தியாவில் கருநாடக மாநிலத்திற்கு ஒரு அதிகாரப்பூர்வ கொடி உள்ளது. பல தசாப்தங்களாக, கன்னட ஆர்வலர்கள் பாரம்பரியமாக சிவப்பு மற்றும் மஞ்சள் கொடியைப் பயன்படுத்தி வருகின்றனர். இருப்பினும், 2017 ஆம் ஆண்டில், சித்தராமையா அரசாங்கம் புதிய கொடியை வடிவமைத்து பரிந்துரைக்க ஒரு குழுவை அமைத்தது. 2018 ஆம் ஆண்டில் மாநிலத்திற்கு ஒரு கொடி முன்மொழியப்பட்டது, ஆனால் அது முறையாக ஏற்றுக்கொள்ளப்படவில்லை.  
கருநாடக அரசை, வெள்ளைப் பின்னணியில் மாநில சின்னத்தை சித்தரிக்கும் பதாகையால் பிரதிநிதித்துவப்படுத்தப்பபடுகிறது.
# கருநாடகக் கொடி

## கருநாடக அரசின் 2018 ஆம் ஆண்டு முன்மொழிவு

கருநாடக அரசு 2018 ஆம் ஆண்டில் கருநாடகக் கொடிக்கான பாரம்பரிய மஞ்சள்-சிவப்பு கன்னட இரு நிறக் கொடியை அடிப்படையாகக் கொண்டு வடிவமைக்கபட்ட புதியக் கொடியை முன்மொழிந்தது. நடுவில் வெள்ளை பட்டை மற்றும் சின்னத்துடன் கூடிய புதிய மூவர்ணக் கொடியாக, பிராந்திய அரசியல் கட்சிகளிடமிருந்து மாறுபட்டதாக, இந்திய மூவர்ணக் கொடியின் அமைப்பைப் பின்பற்றுவதற்காக அது வடிவமைக்கப்பட்டது. 2019 ஆகத்தில், கருநாடக அரசு தனி மாநிலக் கொடிக்கான திட்டத்தை இனி அதிகாரப்பூர்வமாகப் பின்பற்றப் போவதில்லை என்று அறிவித்தது.
# இலிந்த்கிரெணைட்டு

**இலிந்த்கிரெணைட்டு** (*Lindgrenite*) என்பது Cu<sub>3</sub>(MoO<sub>4</sub>)<sub>2</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாமிரமாலிப்டேட்டு வகை கனிமமாக இது கருதப்படுகிறது. ஒற்றைச்சரிவச்சில் பச்சை முதல் மஞ்சள் வரையிலான தட்டையான படிகங்களாக இலிந்த்கிரெணைட்டு தோன்றுகிறது.
# இலிந்த்கிரெணைட்டு

## கண்டுபிடிப்பு

முதன்முதலில் 1935 ஆம் ஆண்டு சிலியின் அண்டோபகாசுடாவில் உள்ள சுகிகாமாட்டா சுரங்கத்தில் இக்கனிமம் கண்டறியப்பட்டது. மேலும் மாசசூசெட்சு தொழில்நுட்பக் கழகத்தின் சுவீடிய-அமெரிக்க பொருளாதார புவியியலாளர் வால்டெமர் இலிந்த்கிரென் (1860–1939) நினைவாக கனிமத்திற்கு இலிந்த்கிரெணைட்டு எனப் பெயரிடப்பட்டது. என்ற குறியீட்டால் அடையாளப்படுத்துகிறது.
# தாகிரா காசி

**தாகிரா காசி** (*Tahira Qazi*) பாக்கித்தான் நாட்டைச் சேர்ந்த ஒரு கல்வியாளர் ஆவார். 1951 ஆம் ஆண்டு சூலை மாதம் முதல் தேதியில் இவர் பிறந்தார். பெசாவர் இராணுவப் பொதுப் பள்ளியின் முதல்வராகவும் அறியப்படுகிறார். 2011 ஆம் ஆண்டு டிசம்பர் மாதம் 16 ஆம் தேதியன்று பெசாவர் பள்ளி தாக்குதலில் கொல்லப்பட்டார்.
# தாகிரா காசி

## ஆரம்பகால வாழ்க்கை மற்றும் தொழில்

தாகிரா காசி 1951 ஆம் ஆண்டு சூலை மாதம் முதல் நாளன்று பாக்கித்தானின் மர்தான் நகரத்தில் காசி அயாத் உல்லா கானுக்கு மகளாகப் பிறந்தார். அங்கு இவர் ஆரம்ப பள்ளிப்படிப்பில் பயின்றார். பெசாவர் பல்கலைக்கழகத்தில் ஆங்கிலத்தில் முதுகலைப் பட்டம் பெற்று, 1970 ஆம் ஆண்டுகளில் தனது கற்பித்தல் வாழ்க்கையைத் தொடங்கினார். 1980 ஆம் ஆண்டுகளில் பாக்கித்தான் இராணுவ கர்னலாக இருந்த (இப்போது ஓய்வு பெற்றவர்) காசி இயாப்ருல்லாவை மணந்தார். தாகிரா காசி 1995 ஆம் ஆண்டு பெசாவர் இராணுவ பொதுப் பள்ளியில் ஆங்கிலத் துறைத் தலைவராகச் சேர்ந்தார். 2006 ஆம் ஆண்டு அந்தப் பள்ளியின் முதல்வராகப் பொறுப்பேற்றார். 2006 முதல் பெசாவர் இராணுவப் பொதுப் பள்ளியின் முதல்வராக இருந்த இவர், 2015 ஆம் ஆண்டு மே மாதம் ஓய்வு பெறவிருந்தார். இவரது மாணவர்களின் கூற்றுப்படி, இவர் ஆங்கிலம் கற்பித்தார்.
# தாகிரா காசி

## மரணம்.

2014 டிசம்பர் மாதம் 16 ஆம் தேதியன்று தெக்ரிக்-இ-தலிபான் பாக்கித்தான் அமைப்புடன் இணைந்த பயங்கரவாதிகள் பெசாவர் இராணுவப் பொதுப் பள்ளியைத் தாக்கினர். ஆகத்து மாதத்தில், தேசிய பயங்கரவாத எதிர்ப்பு ஆணையம், கைபர்-பக்துன்வாவின் அரசாங்கம், காவல்துறை மற்றும் எல்லைப் படையினருக்கு மாகாணத்தில் இராணுவத்தால் நடத்தப்படும் பள்ளிகள் மற்றும் கல்லூரிகள் மீது வரவிருக்கும் பயங்கரவாதத் தாக்குதல்கள் குறித்து முன்னறிவித்தது என்பது குறிப்பிடத்தக்கதாகும். தாக்குதலின்போது, தாகிரா காசி மாணவர்களைப் பாதுகாக்க முயன்றார். மேலும் தீவிரவாதிகளுக்கு முன்னால் குதித்து, "நான் அவர்களின் தாய், என்னுடன் பேசுங்கள்" என்று கூறினார். பின்னர், ஒரு மூத்த இராணுவ அதிகாரியின் மனைவி என்று கூறி, தனது மாணவர்களுக்கு முன்னால் தீ வைத்து கொளுத்தப்பட்டார். பள்ளியில் 148 பேர் - பெரும்பான்மையான குழந்தைகள் - படுகொலை செய்யப்பட்டனர்.  
தாகிரா காசி லாண்டி அர்பாபில் அடக்கம் செய்யப்பட்டார். இவருக்கு கணவர், ஒரு மகள் மற்றும் இரண்டு மகன்கள் இருந்தனர். .
# தாகிரா காசி

## விருதுகளும் கௌரவங்களும்

தாகிரா காசி பாக்கித்தான் தினத்தன்று 2015 ஆம் ஆண்டில் சனாதிபதி மம்னூன் உசேன் அவர்களால் சிதாரா-இ-சுச்சாத்து விருது மரணத்திற்குப் பின் வழங்கப்பட்டது. கைபர் பக்துன்க்வா சட்டமன்றத்தின் ஒரு மாநாட்டு அறை அவரது நினைவாக "தாகிரா காசி மாநாட்டு அறை" என்று மறுபெயரிடப்பட்டது.
# சானியா அப்பூப்

**சானியா எம். அப்பூப்** (*Saniya M. Habboub*) (1901-செப்டம்பர் 1983) லெபனான் நாட்டைச் சேர்ந்த மருத்துவர் ஆவார். வெளிநாட்டில் மகளிர் நலவியல் மருத்துவம் படித்த முதல் லெபனான் பெண் என்ற பெருமையையும், 1931 ஆம் ஆண்டில் பென்சில்வேனியாவின் மகளிர் மருத்துவக் கல்லூரியில் பட்டம் பெற்ற முதல் லெபனான் பெண் என்ற பெருமையும் இவருக்குக் கிடைத்தது. பின்னர் இவர் லெபனான் செஞ்சிலுவைச் சங்கத்துடன் பணியாற்றினார்.
# சானியா அப்பூப்

## இளமை வாழ்க்கை

சானியா, பெய்ரூத்தில் ஒரு முஸ்லிம் குடும்பத்தில் பிறந்தார். தோல் வணிகரான முஸ்தபா அப்பூப் மற்றும் துருக்கி சேர்ந்த அட்லா அல்-ஜஸைரி ஆகியோரின் மகளாவார். இவரது தாயார் கல்வியறிவு இல்லாதவர். ஆனாலும் படித்த பெண்களை ஊக்குவித்தார். மேலும் சானியாவின் பள்ளிப் படிப்பை முன்னுரிமையாக வலியுறுத்தினார். சானியா, பெய்ரூத்திலுள்ள அமெரிக்கன் இளையோர் மகளிர் கல்லூரியில் பட்டம் பெற்றார். பின்னர், அமெரிக்கன் பெய்ரூத் பல்கலைக்கழகத்தில் பயின்றார். அந்த காலத்தில் பெண்கள் பல்கலைக்கழகத்தின் மருத்துவத் திட்டத்தில் அனுமதிக்கப்பட்டத்தில்லை. ஆனாலும் தனது தாயாரின் தூண்டுதல் காரணமாக, அமெரிக்காவில் மருத்துவப் பட்டம் பெற முடிவு செய்தார். அவ்வாறு செய்த முதல் லெபனான் பெண் இவர்தான். அங்கு இவர் மேற்கத்திய வாழ்க்கை முறைகளை ஏற்றுக்கொண்டு தனது தலைமுடிகளை வெட்டிக்கொண்டார்.  
1931 ஆம் ஆண்டில் பென்சில்வேனியாவின் மகளிர் மருத்துவக் கல்லூரியில் மருத்துவப் பள்ளியை முடித்த சானியா, பள்ளியின் ஒரே அரபு பட்டதாரி ஆனார். இவர் 1932 ஆம் ஆண்டு வரை அமெரிக்காவில் தங்கியிருந்தார். அங்கு மகளிர் நலவியல் மற்றும் மகப்பேறியல் ஆகியவற்றில் பயிற்சியாளராக பயிற்சி பெற்றார்.
# சானியா அப்பூப்

## தொழில் வாழ்க்கை

சானியா அப்பூப், 1932 இல் லெபனானுக்குத் திரும்பினார். மேலும் கட்டணம் செலுத்த முடியாத பெண்களுக்காக இலவச சேவைகளுடன் ஒரு சிறிய மருத்துவமனையைத் திறந்தார். வெளிநாட்டில் பயிற்சி பெற்று பெய்ரூத்தில் சிகிச்சை அளித்த முதல் பெண் என்ற பெருமை இவருக்கு உண்டு. பின்னர், லெபனான் செஞ்சிலுவைச் சங்கத்துடன் பணியாற்றினார். இவர் முஸ்லிம் அனாதைகள் இல்லம் மற்றும் முஸ்லிம் இளம் பெண்கள் சங்கத்துடன் பணிபுரிந்தார். மருத்துவத் துறையில் இவரது ஐம்பது ஆண்டுகள் சேவையை கௌரவிக்கும் வகையில் பெய்ரூத் அரசு இவருக்கு “சிறந்த மருத்துவர் பதக்கம்” அளித்து கௌரவித்தது.
# சானியா அப்பூப்

## சொந்த வாழ்க்கை

சானியா அப்பூப் ஒரு பத்திரிகையாளரான முகமது அல்-நக்காஷ் என்பவரை மணந்தார். இவர்களுக்கு இரண்டு மகள்கள் இருந்தனர். சானியா 1983 இல் தனது 82 வயதில் இறந்தார். பெய்ரூத்தின் ராம்லெட் அல்-பைடா பிரிவில் உள்ள ஒரு தெருவிற்கு இவரது நினைவாக பெயரிடப்பட்டுள்ளது.
# கரிமே அபூத்

**கரிமே அபூத்** (*Karimeh Abbud* ) (1896-1940) இருபதாம் நூற்றாண்டின் முதல் பாதியில் பாலஸ்தீனத்தில் வாழ்ந்து பணியாற்றிய பாலஸ்தீனிய தொழில்முறை புகைப்படக் கலைஞரும், ஓவியரும் ஆவார். பாலஸ்தீனம் மற்றும் மத்திய கிழக்கின் முதல் பெண் புகைப்படக் கலைஞர்களில் இவரும் ஒருவர்.
# கரிமே அபூத்

## இளமை வாழ்க்கை

கரிமே அபூத் பெத்லகேமில் பிறந்தார். இவரது தந்தை சையத் அபூத், லெபனானின் தெற்கில் உள்ள கியாமில் இருந்து பாலஸ்தீனத்திற்கு குடிபெயர்ந்த பிறகு, பெத்லகேமில் ஆசிரியராக பணிபுரிந்தார். நூற்றாண்டின் தொடக்கத்தில், அவர் லூத்தரன் தேவாலயத்தின் போதகராக அடுத்த ஐந்து தசாப்தங்களுக்கு பணிபுரிந்தார். கரிமே தனது பெற்றோரின் ஆறு குழந்தைகளில் இரண்டாவது குழந்தை. தனது தொடக்கக் கல்வியை “தலிதா கௌமி” பள்ளியில் முடித்தார். இவரது தாயார் பார்பரா பத்ருவும் ஒரு ஆசிரியராக இருந்தார்.  
1913 ஆம் ஆண்டில் தனது 17 வது பிறந்தநாளுக்கு பரிசாக தனது தந்தையிடமிருந்து ஒரு ஒளிப்படக்கருவியைப் பெற்ற பிறகு இவர் முதன்முதலில் புகைப்படம் எடுப்பதில் ஆர்வம் காட்டத் தொடங்கினார். குடும்பம், நண்பர்கள் மற்றும் பெத்லகேமில் உள்ள நிலப்பரப்பு ஆகியவற்றில் இவரது புகைப்பட ர்வம் இருந்தது. இவரது முதல் கையொப்பமிடப்பட்ட படம் அக்டோபர் 1919 தேதியிட்டது.
# கரிமே அபூத்

## புகைப்படத் தொழில்

இவர் தனது வீட்டிலேயே ஒரு ஒளிப்பட அரங்கத்தினை அமைத்து, பெண்கள் மற்றும் குழந்தைகளின் புகைப்படங்கள், திருமணங்கள் மற்றும் பிற விழாக்களில் புகைப்படம் எடுத்ததன் மூலம் பணம் சம்பாதித்தார். கைஃபா, நாசரேத்து, பெத்லகேம் மற்றும் திபேரியு ஆகிய இடங்களில் உள்ள பொது இடங்களின் ஏராளமான புகைப்படங்களையும் இவர் எடுத்தார்.
# உண்மையில், என் அன்பே, நான் சிறிது கூட கவலைப்படப் போவதில்லை

"**உண்மையில், என் அன்பே, நான் சிறிது கூட கவலைப்படப் போவதில்லை**" என்பது 1939ஆம் ஆண்டு வெளி வந்த ஆலிவுட் திரைப்படமான *கான் வித் த விண்ட்* திரைப்படத்தில் வரும் ஒரு வசனம் ஆகும். இத்திரைப்படத்தில் கிளார்க் கேபிள் மற்றும் விவியன் லீ ஆகியோர் நடித்திருந்தனர். இவ்வசனத்தை ரெட் பட்லர் கதாபாத்திரமானது (கேபிள்) தனது கடைசி வார்த்தைகளாக இசுகார்லெட் ஓ'ஆராவின் கதாபாத்திரத்திடம் (லீ) கூறுகிறது. இசுகார்லெட் ஓ'ஆரா அழுதவாறே "நான் எங்கு செல்வது? என்ன செய்வது?" என்று கேட்கிறாள். ரெட் பட்லரின் மனதை மாற்றலாம் என்று நம்புகிறாள். மார்கரெட் மிச்சலின் 1936ஆம் ஆண்டுப் புதினமான *கான் வித் த விண்ட்டிலிருந்து* இந்த வசனமானது சற்றே மாறுபட்டு இருந்தது. அப்புதினத்தில் "என் அன்பே, நான் சிறிது கூட கவலைப்பட போவதில்லை" என்ற வசனம் இருந்தது.  
இசுகார்லெட் மற்றும் தங்களது அமைதியற்ற உறவை இறுதியாக ரெட் பட்லர் கைவிட்டு விட்டார் என்று இவ்வசனம் விளக்குகிறது. ஒரு தசாப்தத்திற்கும் மேலாகப் பலனின்றி அவளைக் காதலிக்க வைக்க முயன்றதற்குப் பிறகு, அவள் இறுதியாக அவனை உண்மையாக விரும்புவதை ஒப்புக் கொண்டதற்குப் பிறகும் கூட ரெட் பட்லர் இதற்கு மேல் அவளுக்கு என்ன நடந்தாலும் அது தனக்குத் தேவையில்லை என்று இவ்வாறாகக் குறிப்பிடுகிறார்.
# உண்மையில், என் அன்பே, நான் சிறிது கூட கவலைப்படப் போவதில்லை

## மரபு

2005ஆம் ஆண்டு அமெரிக்கத் திரைப்பட நிறுவனத்தால் இதுவரை வெளிவந்த திரைப்பட வசனங்களிலேயே இவ்வசனம் முதலிடத்தைப் பெறுவதாகக் குறிப்பிடப்பட்டது. எனினும், இரண்டாம் மற்றும் மூன்றாம் இடங்களைப் பெற்ற வசனங்களைத் திரைப்படத்தில் பேசிய கதாபாத்திரமாக நடித்த மார்லன் பிராண்டோ இந்த வசனத்தைக் கேபிள் பேசிய முறையை விமர்சித்தார். *லிசன் டு மி மார்லனால்* (2015) வெளியிடப்பட்ட ஒலிப் பதிவுகளில் "ஒரு நடிகர் கதவை நோக்கி நடந்து செல்லும் போது, சற்று அதிகமான நேரத்தை எடுத்துக் கொள்ளும் போது, அவர் நின்று திரும்பி 'உண்மையில், என் அன்பே, நான் சிறிது கூட கவலைப்படப் போவதில்லை' என்று கூறப் போகிறார் என்று உங்களுக்குத் தெரிந்து விடுகிறது" என்றார்.
# வலைவாசல்:திருச்சிராப்பள்ளி/முகவுரை

<div><><font size="+1" >**முகவுரை**</font> </div>
<div style="align: ; >
</div>  
திருச்சிராப்பள்ளி மாவட்டம் என்பது 2024-ஆம் ஆண்டு நிலவரப்படி, தீபகற்ப இந்தியாவின் தமிழ்நாடு மாநிலத்திலுள்ள 38 மாவட்டங்களுள் ஒன்றாகும். இம்மாவட்டமானது, தமிழ்நாட்டினுடைய நிலப்பரப்பின் நடுப்பகுதியில் அமையப் பெற்றுள்ளது. இம்மாவட்டத்தில் இந்துக் கோயில்கள் அதிகமாகக் காணப்படுகின்றன. குறிப்பிடும்படியாக கிறித்தவத் தேவாலயங்களும் கட்டப்பட்டுள்ளன.
# உரூலா கனி

**உரூலா எஃப். சாடே கனி** (*Rula F. Saadah Ghani*, ஆப்கானியப் பெயர்: **பீபி குல்**, பிறப்பு: 1948) ஆப்கானிஸ்தானின் முன்னாள் முதல் பெண்மணியும் ஆப்கானிய முன்னாள் குடியரசுத் தலைவரான அசரஃப் கனி அகமத்சயின் மனைவியும் ஆவார்.  
2015-ஆம் ஆண்டில், டைம் இதழ் வெளியிட்ட உலகில் மிகவும் தாக்கமேற்படுத்திய டைம் 100 நபர்கள் பட்டியலில் உரூலா கனி இடம்பெற்றுள்ளார்.
# உரூலா கனி

## சொந்த வாழ்க்கை

2015 இல் உரூலா கனியுடன் தேநீர் அருந்தும் ஒரு நிகழ்ச்சி]]
உரூலா கனி, *உரூலா சாடே* அல்லது *இரௌலா சாடே* என்ற பெயரில் லெபனானில் உள்ள ஒரு லெபனானிய மரோனைட் கிறிஸ்தவ குடும்பத்தில் பிறந்தார். 1969-ஆம் ஆண்டு, பிரான்சின் பாரிஸ் அரசியல் ஆய்வுகள் நிறுவனத்திலிருந்து சான்றிதழ் பட்டம் பெற்றார். 1974-ஆம் ஆண்டு, பெய்ரூத்தின் அமெரிக்க பல்கலைக்கழகத்தில் அரசியல் ஆய்வுகளில் முதுகலைப் பட்டம் பெற்றார். இவர் அங்குதான் இவரது வருங்கால கணவர் அசரப் கனியை சந்தித்தார். 1983-ஆம் ஆண்டு, நியூயார்க் நகரில் உள்ள கொலம்பியா பல்கலைக்கழகத்தில் இதழியலில் மற்றொரு முதுகலைப் பட்டம் பெற்றார். பின்னர், 2003-இல் ஆப்கானிஸ்தானுக்கு திரும்பினார்.  
உரூலா கனி ஆப்கானிஸ்தான், லெபனான், அமெரிக்கா ஆகிய நாடுகளில் குடியுரிமை பெற்றுள்ளார். அரபு, ஆங்கிலம், பிரெஞ்சு, பஷ்தூ, தாரி உள்ளிட்ட மொழிகளில் புலமை பெற்றவர் என்று கூறப்படுகிறது.
# உரூலா கனி

## சொந்த வாழ்க்கை

### 2014 முதல்

2014-ஆம் ஆண்டில் தான் குடியரசுத் தலைவராகப் பதவியேற்கும் விழாவில் கனி தனது மனைவிக்கு அனைவர் முன்பும் நன்றி தெரிவித்தார். அவரை ஆப்கானிஸ்தான் பெயரான *பீபி குல்* என்று அழைத்தார். "எனக்கும் ஆப்கானிஸ்தானுக்கும் ஆதரவளித்த எனது கூட்டாளி பீபி குல்லுக்கு நான் நன்றி தெரிவிக்க விரும்புகிறேன்" என்று கனி கூறினார். வரலாற்றாசிரியர் *அலி ஏ ஒலோமி* 2017-இல் ஆப்கானிஸ்தானின் ராணி சோராயாவின் முன்னுதாரணத்தைப் பின்பற்றி, நாட்டில் பெண்களின் உரிமைகளில் உண்மையான மாற்றத்தைக் கொண்டுவர உருலா கனி உதவ முடியும் என்று வாதிட்டார்.  
முதல் பெண்மணியாக, கனி பெண்கள் உரிமைகளுக்காக வாதாடுபவராக அறியப்பட்டார்.  
தாலிபான்கள் தலைநகர் காபுலைக் கைப்பற்றியபோது ஆகஸ்ட் 15, 2021 அன்று, உரூலா தனது கணவர், குழந்தைகள், இரண்டு நெருங்கிய உதவியாளர்களுடன் ஆப்கானிஸ்தானில் இருந்து தப்பி ஓடினார். இவர்கள் வெளியேறிய சிலமணி நேரங்களுக்குப் பிறகு ஆப்கானிஸ்தான் குடியரசுத் தலைவர் இல்லம் தலிபான்களால் கைப்பற்றப்பட்டது. ஆகஸ்ட் 18, 2021 அன்று, ஐக்கிய அரபு அமீரகம் கனி குடும்பம் தங்கள் நாட்டில் இருப்பதாகக் கூறியது.
# உரூலா கனி

## இதனையும் காண்க

- ஹமித் கர்சாய்
# எம். எம். மாரியப்பா

**எம். எம். மாரியப்பா** (*M. M. Mariyappa*) பழம்பெரும் நாடக நடிகரும், திரைப்பட நடிகரும், திரைப்படப் பின்னணிப் பாடகரும் ஆவார். மாரியப்பா தமிழ் நாடக உலகில் பாராட்டுகளும், பதக்கங்களும் பெற்றுள்ளார். இவர் பின்னணிப் பாடகர் திருச்சி லோகநாதனின் பெரியப்பா மகன் ஆவார். எம்.ஜி.ஆர். கதாநாயகனாக நடித்த முதல் படமான ராஜகுமாரியில் மாரியப்பா அவருக்குப் பின்னணிக் குரல் வழங்கினார். வள்ளி திருமணம், நந்தனார் போன்ற புகழ்பெற்ற பல நாடகங்களில் இவர் நடித்துள்ளார். இவரது நாடகக் குழுவினர் இலங்கைக்கும் சென்று நாடகங்களை மேடையேற்றியிருந்தது.
# எம். எம். மாரியப்பா

## பட்டங்கள்

- "நாடக அரங்கு இளவரசு" என்ற பட்டத்தை தஞ்சை டி. வி. சடகோபாலாச்சாரியார் வழங்கினார்.
- முன்னாள் சென்னை மாகாண ஆளுநர் ஆர்ச்சிபால்டு எட்வர்டு நை இவருக்குத் தங்கப் பதக்கம் வழங்கி வாழ்த்தினார்.
- தமிழக அரசின் கலைமாமணி விருது (1977)
# எம். எம். மாரியப்பா

## பாடிய பின்னணிப் பாடல்கள் சில

- 1947 - கஞ்சன் திரைப்படத்தில் *இந்த உலகினில்*, *நீர் சூழ்ந்த நாடெல்லாம்*, *வாழ்க தமிழ்நாடு*
- 1947 - ராஜகுமாரியில் *அன்பின் பெருமை*, *திருமுக அழகை*, *அரசகுமாரி*, *கண்ணாரக் காண்பதன்றோ*, *மா மயிலென நடனம்*, *மாரன் அவதாரம்*.
- 1948 - அபிமன்யுவில் *பாரில் பிறந்தென்ன புண்யம்*
- 1948 - மோகினியில் *வினைதனை அறுப்பான்*
- 1949 - நல்லதம்பியில் *ஆழி நீங்கி*
- 1950 - மருதநாட்டு இளவரசியில் *நதியே நீராழி*, *ராஜா பயம் போச்சுதே*, *சிந்தைக்கின்பமே*
- 1953 - மனிதனும் மிருகமும் படத்தில் "ஓய்வில்லாத உலகத்திலே"
உட்பட்ட பல பாடல்களைப் பாடியுள்ளார்.
# எம். எம். மாரியப்பா

## நடித்த படங்கள் சில

- 1952 - கலியுகம்
# புக்கிட் பிந்தாங் மோனோரெயில் நிலையம்

**புக்கிட் பிந்தாங் மோனோரெயில் நிலையம்** (ஆங்கிலம்: *Bukit Bintang Monorail Station*; மலாய்: *Stesen Bukit Bintang Monorail*; சீனம்: 武吉免登单轨站) என்பது மலேசியா, கோலாலம்பூர், சுல்தான் இசுமாயில் சாலை, புக்கிட் பிந்தாங் சாலை, கோலாலம்பூர் மோனோரெயில் வழித்தடத்தில் *(KL Monorail)* அமைந்துள்ள ஓர் ஒற்றைத் தண்டூர்தி நிலையமாகும்.  
இந்த நிலையம் ஆகத்து 31, 2003 (மலேசிய விடுதலை நாள்) அன்று; மற்ற மோனோரெயில் நிலையங்களுடன் திறக்கப்பட்டது.  
இந்த மோனோரயில் நிலையம் ஒருங்கிணைக்கப்பட்ட நிலையம் அல்ல *(Integrated);* இதே நிலையத்தில் மற்றும் ஒரு எம்ஆர்டி நிலையம் உள்ளது. அந்த நிலையம் காஜாங் வழித்தடத்தின் மூலமாக **புக்கிட் பிந்தாங் எம்ஆர்டி நிலையம்** எனும் பெயரில் தனியாக இயங்குகிறது.
# புக்கிட் பிந்தாங் மோனோரெயில் நிலையம்

## பொது

கேஎல் மோனோரெயில் விரிவாக்கத் திட்டத்தின் கீழ், இந்த நிலையம், 13 செப்டம்பர் 2015 அன்று விரிவுபடுத்தப்பட்டது. இஸ்கோமி *(Scomi)* நிறுவனத்தின் தயாரிப்பான இஸ்கோமி சூத்ரா *(Scomi SUTRA)* 4 பெட்டி மோனோரெயில்களை நிறுத்துவதற்காக அந்த விரிவாக்கம் நடைபெற்றது. மேலும் அண்டை வணிக வளாகங்ககளுக்கு நேரடியாகச் செல்லும் 3 புதிய நுழைவாயில்களும் அந்தப் புதிய நிலையத்தில் இணைக்கப்பட்டன.  
புக்கிட் பிந்தாங் சாலையின் பெயரால் புக்கிட் பிந்தாங் நிலையம் பெயரிடப்பட்டது. கோலாலம்பூர் மோனோரெயில் வழித்தடத்தில் அதிகமாகப் பயன்படுத்தப்படும் நிலையங்களில் புக்கிட் பிந்தாங் நிலையமும் ஒன்றாகும்.
# புக்கிட் பிந்தாங் மோனோரெயில் நிலையம்

## பெயரிடும் உரிமைகள் திட்டம்

2003-ஆம் ஆண்டு திறக்கப்பட்டதில் இருந்து இந்த நிலையம், புக்கிட் பிந்தாங் நிலையம் என்று அழைக்கப்பட்டது. 2015-ஆம் ஆண்டில், மலேசிய குறைந்த கட்டண விமான நிறுவனமான ஏர்ஏசியாவிற்கு, இந்த நிலையத்தின் உரிமையாளர் பிரசரானா மலேசியா, நிலையப் பெயரிடும் உரிமைகள் திட்டத்தின் கீழ் பெயரிடும் உரிமையை வழங்கியது.  
பின்னர், அக்டோபர் 9, 2015 அன்று இந்த நிலையம் ஏர் ஆசியா - புக்கிட் பிந்தாங் என மறுபெயரிடப்பட்டது. இருப்பினும், அந்த ஒப்பந்தம் 2019-இல் நிறுத்தப்பட்டது; மற்றும் ஏர்ஏசியா முன்னொட்டைக் கொண்ட அனைத்து அடையாளங்களும் நிலையத்திலிருந்து அகற்றப்பட்டன.
# புக்கிட் பிந்தாங் மோனோரெயில் நிலையம்

## நிலைய தள அமைப்பு

**<small>பக்க மேடை</small>**  
| **L1** | **இணைப்புவழி** | கட்டணம் கட்டுப்பாடு, பயணச்சீட்டு தானியங்கி, நிலையக் கட்டுப்பாடு, இணைப்புவழி, கட்டணமில்லாத பகுதி, நகரும் பாதை ⇌ தெரு நிலை. **நுழைவாயில் B** |  |
| --- | --- | --- | --- |
| **G** | **தெரு நிலை** | சுல்தான் இசுமாயில் சாலை; கடைகள், வாடகை வாகனங்கள் முனையம், பாதசாரி கடப்பு. **நுழைவாயில் A & C** | } |  
இந்த நிலையத்தில் ஐந்து வெளியேறும் வழிகள் உள்ளன. அருகிலுள்ள இம்பி நிலையத்தைப் போலவே, இந்த புக்கிட் பிந்தாங் நிலையமும், பல்வேறு கடைவல மையங்களில் இருந்து (இஸ்டார்கில் காட்சியகம், லோ யாட் பிளாசா, கோலாலம்பூர் பெவிலியன், பாரன்கீட் 88, லாட் 10, இம்பி பிளாசா மற்றும் சுங்கை வாங் பிளாசா உட்பட) நேரடியாக நடந்து செல்லும் தூரத்தில் உள்ளது.
# புக்கிட் பிந்தாங் மோனோரெயில் நிலையம்

## நுழைவாயில்கள்

| நுழைவாயில் | இலக்கு | தோற்றம் |
| --- | --- | --- |
| **<span>A</span>** | தெரு மட்ட அணுகல். **சுல்தான் இசுமாயில் சாலை** மேற்குப் பக்கம்
லோ யாட் பிளாசா, ஐன் அரேபியா, புக்கிட் பிந்தாங் தெரு, புக்கிட் பிந்தாங் எம்ஆர்டி நிலையம் (நுழைவாயில் C)
மேலே செல்லும் மின்படிக்கட்டுகள் மட்டும் |  |
| **<span>B</span>** | சுங்கே வாங் - லாட் 10 பாதசாரி இணைப்புப் பாதைக்கான அணுகல் **சுங்கே வாங் பிளாசா**, **லாட் 10** |  |
| **<span>C</span>** | தெரு மட்ட அணுகல். **சுல்தான் இசுமாயில் சாலை** கிழக்குகுப் பக்கம்
தெரு மட்ட அணுகல். **சுல்தான் இசுமாயில் சாலை** மேற்குப் பக்கம் புக்கிட் பிந்தாங் எம்ஆர்டி நிலையம் (நுழைவாயில் D)
மேலே செல்லும் மின்படிக்கட்டுகள் மட்டும் |  |
| **<span>D</span>** | **லாட் 10**-க்கு நேரடி அணுகல் |  |
| **<span>E</span>** | சுங்கே வாங்க் - லாட் 10 பாதசாரி இணைப்புப் பாதைக்கான அணுகல் **சுங்கே வாங் பிளாசா** |  |
# புக்கிட் பிந்தாங் மோனோரெயில் நிலையம்

## அருகாமை இடங்கள்

- பாரன்கீட் 88
- லாட் 10
- இஸ்டார்கில் காட்சியகம்
- சுங்கை வாங் பிளாசா
- கோலாலம்பூர் பெவிலியன்
- புக்கிட் பிந்தாங் எம்ஆர்டி நிலையம்
# புக்கிட் பிந்தாங் மோனோரெயில் நிலையம்

## காட்சியகம்

**புக்கிட் பிந்தாங் நிலையக் காட்சிப் படங்கள்:**
# சகா அதீத்

**சகா முகமது அதீத்** (*Dame Zaha Mohamed Hadid*) (31 அக்டோபர் 1950-31 மார்ச் 2016) ஓர் ஈராக்கிய மற்றும் ஐக்கிய இராச்சியத்தின் கட்டிடக் கலைஞரும், ஓவியரும் மற்றும் வடிவமைப்பாளரும் ஆவார். 20 ஆம் நூற்றாண்டின் பிற்பகுதியிலும் 21 ஆம் நூற்றாண்டின் முற்பகுதியிலும் கட்டிடக்கலையில் ஒரு முக்கிய நபராக அங்கீகரிக்கப்பட்டார்.
# சகா அதீத்

## சுயசரிதை

ஈராக்கின் தலைநகரம் பாக்தாத்தில் பிறந்த சகா அதீத், கணிதத்தில் இளங்கலை பட்டம் பெற்றார்., பின்னர் 1972 இல் கட்டிடக்கலை பள்ளியில் சேர்ந்தார். பாரம்பரிய கட்டிடக்கலை வரைபடத்திற்கு ஒரு மாற்று முறையைத் தேடி, தூய கலை உணர்வின் மேலாதிக்கத்தை அடிப்படையாகக் கொண்ட ஒரு சுருக்கக் கலை மற்றும் உருசிய அவாண்ட்-கார்டின் கலைப்படைப்புகளின் தாக்கத்தால், அதீத் ஓவியத்தை ஒரு வடிவமைப்பு கருவியாகவும், கொள்கையாகவும் ஏற்றுக்கொண்டார்.
# சகா அதீத்

## விருதுகளும் கௌரவங்களும்

அதீத் 2004 ஆம் ஆண்டில் கட்டிடக்கலையில் மிகவும் மதிப்புமிக்க விருதான பிறிட்ஸ்கர் பரிசைப் பெற்ற முதல் பெண்மணி ஆவார். 2010 மற்றும் 2011 ஆம் ஆண்டுகளில் இங்கிலாந்தின் மிகவும் மதிப்புமிக்க கட்டிடக்கலை விருதான *இசுடிர்லிங்* பரிசைப் பெற்றார். 2012 ஆம் ஆண்டில், கட்டிடக்கலைக்கான சேவைகளுக்காக ஐக்கிய இராச்சியத்தின் இரண்டாம் எலிசபெத்தின் மதிப்புமிக்க கலைஞரானார். மேலும் பிப்ரவரி 2016 இல், தான் இறப்பதற்கு முந்தைய மாதத்தில், பிரித்தானியக் கட்டிடக்கலைஞர்களுக்கான அரச சங்கத்திடமிருந்து “தங்கப் பதக்கம்” பெற்ற முதல் பெண்மணி ஆனார்.
# சகா அதீத்

## படைப்புகள்

கட்டிடக்கலை வடிவவியலை விடுவித்து, அதற்கு ஒரு புதிய வெளிப்பாட்டு அடையாளத்தை வழங்கியவர் என்பதால் தி கார்டியன் இவரை “வடிவியல்களின் ராணி” என்று விவரித்தது. இவரது முக்கிய படைப்புகளில் 2012 ஒலிம்பிக்கிற்கான இலண்டன் நீச்சல் மையம், பிராட் கலை அருங்காட்சியகம், உரோமின் மேக்ஸி அருங்காட்சியகம் மற்றும் குவாங்சோ ஓபரா இல்லம் ஆகியவை அடங்கும். 2017 பிரிட் விருதுகளுக்கான சிலை உட்பட இவரது சில விருதுகள் மரணத்திற்குப் பிறகு வழங்கப்பட்டுள்ளன. இவரது பெயருக்கு பல விருதுகள் மற்றும் பாராட்டுகளுடன், 2013 போர்ப்ஸின் "உலகின் மிக சக்திவாய்ந்த பெண்களில்" ஒருவராக அங்கீகரிக்கப்பட்டுள்ளார். பெய்சிங்கிலுள்ள பெய்ஜிங் டாக்ஜின் பன்னாட்டு வானூர்தி நிலையம் மற்றும் 2022 உலகக்கோப்பை காற்பந்து உலகக் கோப்பை நடைபெற்ற கத்தார் நாட்டிலுள்ளஅல் சானுப் விளையாட்டரங்கம் உட்பட இவரது பல கட்டிடங்கள் இவரது இறப்பின் போது கட்டுமானத்தில் இருந்தன.
# சகா அதீத்

## இறப்பு

மூச்சுக்குழல் அழற்சியால் பாதிக்கப்பட்டிருந்த சகா அதித் 31 மார்ச் 2016 அன்று, மியாமியிலுள்ள மவுண்ட் சினாய் மருத்துவ மையத்தில் 65 வயதில் மாரடைப்பால் இறந்தார்.
# வலைவாசல்:திருச்சிராப்பள்ளி/தேர்வுக் கட்டுரை/1

<div><><font size="+1" >**தேர்வுக் கட்டுரை**</font> </div>
<div style="align: ; >
</div>  
திருச்சிராப்பள்ளியின் துவாக்குடி என்ற புறநகர்ப் பகுதியில், படைக்கலங்கள் தயாரிக்கும் தொழிற்சாலை (இந்திய அரசு நிறுவனம்) இயங்கி வருகிறது.  
108 வைணவத் திருத்தலங்களில் முதல் திவ்ய தேசமான 'திருவரங்கம்' இம்மாவட்டத்தில் அமைந்துள்ளது. 'திருவரங்கம் அரங்கநாதர் கோயில்' என்று இங்குள்ள பெருமாள் கோயில் அழைக்கப்படுகிறது.  
மற்றுமொரு 108 திவ்ய தேசமான 'திருக்கரம்பனூர்' தலமும் (திருச்சிராப்பள்ளியில் 'உத்தமர் கோயில்' என்று கூறப்படும் புருஷோத்தமர் பெருமாள் கோயில்) திருவரங்கம் ஊருக்கு அருகிலுள்ளது.  
ஜம்புகேசுவரர் கோயில் என்ற சிவன் கோயில் ஒன்றும், திருவரங்கத்திற்கு அருகில் திருவானைக்காவல் என்ற இடத்தில் கட்டப்பட்டுள்ளது.  
திருச்சிராப்பள்ளியின் தெப்பக்குளம் என்ற நகரப் பகுதியில், தாயுமானவர் கோயில் என்ற சிவன் கோயிலும், உச்சிப்பிள்ளையார் கோயில் என்ற விநாயகர் கோயிலும் முறையே கோட்டை மலையடிவாரத்திலும், மலை உச்சியிலும் அமைத்துள்ளன.  
எறும்பீசுவரர் கோயில் என்ற சிவன் கோயில், திருச்சிராப்பள்ளியின் திருவெறும்பூர் பகுதியில் சிறு குன்றின் மீது அமைந்துள்ளது.  
மாரியம்மன் கோயில் என்ற அம்மன் கோயில் ஒன்று திருச்சிராப்பள்ளி மாவட்டத்தில், திருச்சிராப்பள்ளி நகரிலிருந்து சுமார் 25 கி. மீ. தொலைவில் சமயபுரம் ஊரில் இருக்கிறது.
# இகத்புரி சட்டமன்றத் தொகுதி

**இகத்புரி சட்டமன்றத் தொகுதி** (Igatpuri Assembly constituency). இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இது நாசிக் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும், இது பட்டியல் பழங்குடியினருக்கு ஒதுக்கப்பட்டுள்ளது. இது நாசிக் மாவட்டத்தில் உள்ள திரிம்பகேஷ்வர் தாலுகா மற்றும் இகத்புரி தாலுகாவின் சில பகுதிகளை உள்ளடக்கியதாகும்.
# இகத்புரி சட்டமன்றத் தொகுதி

## சட்டமன்ற உறுப்பினர்கள்

| 1962 | முல்சந்த் கோதி | இந்திய தேசிய காங்கிரசு |  |
| --- | --- | --- | --- |
| 1967 | எஸ்.ஜி.சாவரே |  |  |
| 1972 | விதல்ராவ் கரே |  |  |
| - | 1978 | பாவ் சக்ரு வாக் | இந்திய தேசிய காங்கிரசு(இ) |
| 1980 | விதல்ராவ் கரே |  |  |
| 1985 | சிவ்ராம் ஜோல் | இந்திய காங்கிரசு (சோசலிஸ்ட்) |  |
| 1990 | யாதவ்ராவ் பம்பாலே | பாரதிய ஜனதா கட்சி |  |
| 1995 | சிவ்ராம் ஜோல் | இந்திய தேசிய காங்கிரசு |  |
| 1999 | பாண்டுரங் கங்காட் | சிவ சேனா |  |
| 2004 | காசிநாத் மெங்கல் |  |  |
| 2009 | நிர்மலா கவித் | இந்திய தேசிய காங்கிரசு |  |
| 2014 |  |  |  |
| 2019 | கிராமன் கோசுகர் |  |  |
| 2024 | தேசியவாத காங்கிரசு கட்சி | } |  |
# சினியா பிண்டோ

**சினியா தெரசா கார்மென் பிண்டோ** (*Zinia Teresa Carmen Pinto*) என்பவர் பாக்கித்தான் நாட்டின் கராச்சி நகரத்தில் பணிபுரியும் ஒரு ரோமன் கத்தோலிக்க கிறித்துவப் பெண் துறவியும் ஆசிரியரும் ஆவார். கோவாவில் 1929 ஆம் ஆண்டு, செப்டம்பர் மாதம் 7 ஆம் தேதியன்று இவர் பிறந்தார்.
# சினியா பிண்டோ

## ஆரம்பகால வாழ்க்கை.

1929 ஆம்ம் ஆண்டு போர்த்துகீசிய கோவாவில் பிறந்தார். கோவாவில் உயர்நிலைப் பள்ளி முடித்த பிறகு, மும்பையின் புனித சேவியர் கல்லூரியில் தத்துவத்தில் இளங்கலை பட்டம் முடித்து பின்னர் ஆசிரியராகப் பயிற்சி பெற்றார்.  
1954 ஆம் ஆண்டு கராச்சி நகருக்கு வந்து 1956 ஆம் ஆண்டு சூலை மாதத்தில் புனித இயோசப் கன்னிமாடப் பள்ளியில் ஆசிரியராக சேர்ந்தார். பள்ளியில் 9 முதல் 11 ஆம் வகுப்பு வரை ஆங்கிலம் மற்றும் இலக்கியம் கற்பித்தார். 1957 ஆம் ஆண்டு டிசம்பரில் பள்ளியை விட்டு வெளியேறி தனது மதக் கல்வியைத் தொடங்கினார். 1958 ஆம் ஆண்டில் கத்தோலிக்க கிறித்துவ மத சகோதரிகள் அமைப்பில் சேர்ந்தார். மேலும் தனது மதக் கல்வியை முடிக்க பெல்ச்சியத்திற்குச் சென்றார்.
# சினியா பிண்டோ

## தொழில் வாழ்க்கை

திரும்பி வந்ததும் கராச்சி பல்கலைக்கழகத்தில் சேர்ந்தார், மேலும் உளவியலில் முதுகலைப் பட்டம் பெற்றார். புனித இயோசப் பள்ளியில் மீண்டும் சேர்ந்தார். தொடர்ந்து பாடங்கள் கற்பித்தார். இவர் புனித இயோசப் கல்லூரிக்கு உதவினார். 1963 ஆம் ஆண்டு சூன் மாதம் 1 அன்று பள்ளியின் முதல்வராக பதவியேற்றார். 1999 ஆம் ஆண்டு வரை இந்தப் பதவியில் தொடர்ந்தார்.  
கராச்சி கத்தோலிக்க கல்வி வாரியத்தின் தலைவராகவும் பணியாற்றினார் . இவர் பெரும்பாலும் 6 மற்றும் 7 ஆம் வகுப்புகளுக்கு மத ஆய்வுகளை கற்பித்துள்ளார். இவரது பதவிக்காலத்தில் கணினிகளை அறிமுகப்படுத்திய முதல் பள்ளிகளில் புனித இயோசப் பள்ளியும் ஒன்றாகும். 2012 ஆம் ஆண்டில், இவர் பள்ளியின் நிர்வாகியாக நியமிக்கப்பட்டார்.  
பாக்கித்தானில் கத்தோலிக்க கிறித்துவ மத சகோதரிகளின் மூத்த தாயாக பிண்டோ இருந்தார். ஒரு மாணவர் பள்ளியில் நடுவதற்காக 150 மரங்களை நன்கொடையாக வழங்கினார், மேலும் இவரது பெயரில் ஒரு சிறப்பு வேம்பு மரம், பள்ளியின் வரலாற்றில் தனது இடத்தைக் குறிக்கும். இவர் போப் இரண்டாம் இயான் பாலை 3 சந்தர்ப்பங்களில் சந்தித்தார், மேலும் 1981 ஆம் ஆண்டு பிப்ரவரி 16 அன்று கராச்சியில் அவர் கொண்டாடிய பொது நிகழ்ச்சியில் கலந்து கொண்டார்..
# சினியா பிண்டோ

## மரணமும் மரபும்

உடல்நிலை பாதிக்கப்பட்டு புனித குடும்ப மருத்துவமனையில் அனுமதிக்கப்பட்ட பின்னர் இவர் ஜூன் 4,2013 ஆம் ஆண்டு சூன் மாதம் 4 ஆம் தேதியன்று இறந்தார். இவரது இறுதிச் சடங்கு சூன் மாதம் 6 அன்று புனித பேட்ரிக் கதீட்ரலில் நடந்தது. தேசியமயமாக்கலும் தனியார்மயமாக்கலும் மற்றும் பள்ளிகளின் வணிகமயமாக்கலும் நிகழ்ந்து நாட்டின் கல்வி கட்டமைப்பை அழித்த ஒரு காலகட்டத்தில் இவர் பள்ளியை வழிநடத்தினார்.
# அச்ரா கான் (கால்பந்து வீராங்கனை)

**அச்ரா கான்** (*Hajra Khan*) பாக்கித்தான் நாட்டைச் சேர்ந்த ஒரு கால்பந்து வீராங்கனையாவார். 1993 ஆம் ஆண்டு திசம்பர் மாதம் 29 ஆம் தேதியன்று இவர் பிறந்தார். பாக்கித்தான் பெண்கள் தேசிய கால்பந்து அணியின் தலைவராக விளையாடினார். முன்கள வீராங்கனையாக அல்லது நடுக்கள வீராங்கனையாக விளையாடுகிறார். 2009 ஆம் ஆண்டில் பாக்கித்தான் தேசிய அணியின் ஒரு பகுதியாக இருந்தார். 2014 ஆம் ஆண்டில் தலைவராக தலைமை தாங்கினார்.
# அச்ரா கான் (கால்பந்து வீராங்கனை)

## ஆரம்ப மற்றும் தனிப்பட்ட வாழ்க்கை

அச்ரா கான் 1993 ஆம் ஆண்டு டிசம்பர் மாதம் 29 ஆம் தேதியன்று பாக்கித்தான் நாட்டின் கராச்சி நகரத்தில் பிறந்தார், சிறு வயதிலிருந்தே குறிப்பிடத்தக்க விளையாட்டு வீராங்கனையாக இருந்தார். ஒரு தொழில்முறை விளையாட்டு வீராங்கனையாக வேண்டும் என்பது இவரது கனவாக இருந்தபோதிலும், அச்ரா கான் ஆரம்பத்தில் தடகள விளையாட்டுகளில் தனக்கென ஒரு பெயரை உருவாக்கினார். 2004 ஆம் ஆண்டில் இந்தியாவில் நடைபெற்ற மதிப்புமிக்க சல்வான் விளையாட்டுப் போட்டிகளில் இவர் பாக்கித்தானைப் பிரதிநிதித்துவப்படுத்தி அரை மராத்தான் ஓடினார். 14 வயதில், இவர் தனது கால்பந்து பயணத்தைத் தொடங்கினார், தியா மகளிர் கால்பந்து சங்கத்தில் சேர்ந்தார், சிந்து மாகாண கால்பந்து அணிக்கான முயற்சிகளின் போது கவனத்தை ஈர்த்தார். தேசிய மகளிர் வெற்றியாளர் போட்டியின் போது வெறும் மூன்று ஆட்டங்களில் ஒன்பது கோல்களை அடித்ததால், அச்ரா கானின் அறிமுகமானது அசாதாரணமானதாக மாறியது. இவரது சிறந்த செயல்திறன் அணியின் வெற்றிக்கு பங்களித்தது மட்டுமல்லாமல், போட்டியின் அதிக மதிப்பெண் பெற்ற வீராங்கனையாகவும் மாற உதவியது.
# அச்ரா கான் (கால்பந்து வீராங்கனை)

## கால்பந்து சங்க விளையாட்டு

தியா பெண்கள் கால்பந்து சங்கத்தில் விளையாடத் தொடங்கி, 2010 ஆம் ஆண்டு தேசிய மகளிர் கால்பந்து வெற்றியாளர் போட்டியின் போது மிசா தாவூத் கோப்பையை வென்றார்.  
2014 ஆம் ஆண்டில் தியாவை விட்டு வெளியேறி பலுசிசுதான் யுனைடெடு அணியில் சேர முடிவு செய்தார். அச்ரா கான் 2014 ஆம் ஆண்டில் பலுசிசுதான் யுனைடெட் அணியில் விளையாடி பாக்கித்தான் மகளிர் கால்பந்து வெற்றியாளர் கோப்பையை வென்றார், இறுதிப் போட்டியில் முன்னாள் சங்கமான தியா அணிக்கு எதிராக ஒரே கோலை அடித்தார். பின்னர் இவர் மாலத்தீவு கால்பந்து சங்க சன் ஓட்டல்சு அண்டு ரிசார்ட்சு கால்பந்து அணிக்காக அழைப்பை ஏற்றுக் கொண்டார். எஃப்ஏஎம் மகளிர் கால்பந்து வெற்றியாளர் கோப்பை போட்டியில் விளையாடுவதற்கான வாய்ப்பை ஏற்றுக்கொண்டார்.  
2015 கோடையில், அச்ரா கான் செருமனியில் ஒரு மாதத்தைக் கழித்தார், மேலும் நான்கு சங்கங்களுடன் பருவத்திற்கு முந்தைய சோதனைப் போட்டிகளில் கலந்து கொண்டார். விசா பிரச்சினைகள் காரணமாக எம்எசுவி டூயிசுபர்க்கிலிருந்து இடமாற்ற வாய்ப்பை அவரால் ஏற்க முடியவில்லை. தனது கால்பந்து சங்க வாழ்க்கையில் 100 கோல்களை அடித்த ஒரே பாக்கித்தான் வீராங்கனை என்ற சிறப்புக்கு உரியவரானார். மே 2015 ஆம் ஆண்டு மே மாதம் 24 ஆம் தேதியன்று சன் ஓட்டல்சு அண்டுட் ரிசார்ட்சு மாலத்தீவு கால்பந்து சங்கத்தில் சேர்ந்தார். அச்ரா கான் தற்போது பாக்கித் தான் இராணுவத்திற்காக விளையாடுகிறார்.
# அச்ரா கான் (கால்பந்து வீராங்கனை)

## பன்னாட்டுப் போட்டிகள்

2009 ஆம் ஆண்டில், வங்காளதேசத்தின் டாக்கா நகரத்தில் நடந்த 2010 தெற்காசிய விளையாட்டுகளுக்கு பாக்கித்தான் தேசிய அணிக்கு அச்ரா கான் தேர்ந்தெடுக்கப்பட்டார். இந்த நிகழ்வில் கான் பங்கேற்ற பிறகு, பாக்கித்தான் கால்பந்து கூட்டமைப்பு இலங்கை கொழும்பில் உள்ள ஃபிஃபா மகளிர் கால்பந்து பயிற்சி வகுப்பிற்கு இவரைத் தேர்ந்தெடுத்தது. டிசம்பர் 2010 ஆம் ஆண்டு டிசம்பரில் இவர் தொடக்க தெற்காசிய மகளிர் கூட்டமைப்பு கால்பந்து போட்டியில் விளையாடினார், இது பாக்கித்தான் அரையிறுதிக்கு செல்ல உதவியது.  
மாலத்தீவு தேசிய மகளிர்போட்டியில் விளையாட சன் ஓட்டல்சு & ரிசார்ட்சு கால்பந்து சங்கத்துடன் 2014 ஆம் ஆண்டில் பன்னாட்டு ஒப்பந்தத்தில் கையெழுத்திட்ட முதல் பாக்கித்தான் பெண் கால்பந்து வீராங்கனை அச்ரா கான் ஆவார்.  
பன்னாட்டு கால்பந்து அமைப்பை பாக்கித்தான் கால்பந்து சம்மேளனம் இடைநீக்கம் செய்யப்பட்டதால் கால்பந்தில் பல ஆண்டுகளாக செயலற்ற நிலையில் இருந்த அச்ரா கான், 2022 ஆம் ஆண்டு மகளிர் தெற்காசிய மகளிர் கூட்டமைப்பு கால்பந்தாட்ட போட்டியில் சர்வதேச அரங்கிற்குத் திரும்பினார். கால்பந்து வீராங்கனையாகத் தக்கவைக்கப்பட்டார். ஆனால் தலைவர் பதவியை மரியா கானிடம் மாற்றினார்.
# அச்ரா கான் (கால்பந்து வீராங்கனை)

## தடகளம்

### நெட்பால்

இலங்கை அம்பாந்தோட்டை<nowiki/>யில் நடந்த 2011 தெற்காசிய கடற்கரை விளையாட்டுப் போட்டிகளில், பாக்கித்தான் தேசிய நெட்பால் அணி வெண்கலப் பதக்கத்தை நாட்டிற்குக் கொண்டு வர கான் உதவினார்.
# அச்ரா கான் (கால்பந்து வீராங்கனை)

## தடகளம்

### கூடைப்பந்து

கான் இந்தியாவில் நடைபெற்ற 2016 தெற்காசிய விளையாட்டுப் போட்டிகளில் பாக்கித்தான் தேசிய கூடைப்பந்து அணியின் முக்கிய வீரர்களில் ஒருவராக விளையாடினார்.
# அச்ரா கான் (கால்பந்து வீராங்கனை)

## விளையாட்டு புள்ளிவிவரங்கள்

### பன்னாட்டு அளவு

: *மதிப்பெண்கள் மற்றும் முடிவுகள் பாக்கித்தானின் கோல் எண்ணிக்கையை முதலில் பட்டியலிடுகின்றன.*  
**அச்ரா கான் அடித்த பன்னாட்டு கோல்களின் பட்டியல்**  
| 1 | 12 செப்டம்பர் 2012 | சி. ஆர் & எஃப்சி மைதானம், கொழும்பு இலங்கை | மாலத் தீவுகள் | 1–0 | 3–0 | 2012 தெற்காசிய கூட்டமைப்பு மகளிர் வெற்றியாளர் போட்டி |  |
| --- | --- | --- | --- | --- | --- | --- | --- |
| 2 | 3–0 |  |  |  |  |  |  |
| 3 | 26 அக்டோபர் 2014 | பகுரைன் தேசிய விளையாட்டரங்கம், ரிஃபா, பகுரைன் | பகுரைன் | 1–0 | 1–5 | சர்வதேச நட்பு |  |
| 4 | 29 அக்டோபர் 2014 | பகுரைன் தேசிய விளையாட்டரங்கம், ரிஃபா, பகுரைன் | பகுரைன் | 1–10 | சர்வதேச நட்பு |  |  |
| 5 | 11 நவம்பர் 2014 | ஜின்னா விளையாட்டு அரங்கம், இஸ்லாமாபாத், பாக்கித்தான் | இலங்கை | 1–2 | 1–2 | 2014 தெற்காசிய கூட்டமைப்பு மகளிர் வெற்றியாளர் போட்டி | } |
# அச்ரா கான் (கால்பந்து வீராங்கனை)

## கௌரவங்கள்

**பலுசிசுதான் யுனைட்டேடு**  
- தேசிய மகளிர் கால்பந்து வெற்றியாளர் போட்டி 2014
# லோ யாட் பிளாசா

**லோ யாட் பிளாசா** (ஆங்கிலம்: *Plaza Low Yat*; சீனம்:劉蝶廣場) என்பது மலேசியா, கோலாலம்பூர், புக்கிட் பிந்தாங், புக்கிட் பிந்தாங் நகர மையம், இம்பி பகுதியில் அமைந்துள்ள தகவல் தொழில்நுட்பத் தயாரிப்புகளில் நிபுணத்துவம் பெற்ற ஒரு வணிக வளாகமாகும்.  
2009-ஆம் ஆண்டில், லோ யாட் பிளாசாவை, 'மலேசியாவின் மிகப்பெரிய தொழில்நுட்ப வாழ்க்கை முறை மையம்' என்று மலேசிய சாதனைக் களஞ்சியம் *(Malaysian Book of Records)* பதிவு செய்துள்ளது.  
லோ யாட் குழுமத்தின் கீழ் பிளாசா லோ யாட் நிர்வகிக்கப் படுகிறது. பெடரல் விடுதி *Federal Hotel,* கேபிட்டல் விடுதி, பெடரல் ஆர்கேட் *Federal Arcade,* மற்றும் பிபிபார்க் *BBpark* போன்ற வணிகச் சொத்துடைமைகளும் லோ யாட் குழுமத்தின் கீழ் வருகின்றன.
# லோ யாட் பிளாசா

## பொது

கோலாலம்பூரின் பல்முனைத் தகவல் தொழில்நுட்ப மையமாக பிளாசா லோ யாட் பரவலாக அறியப்படுகிறது. இந்தத் தொழில்நுட்ப மைய பல்வேறு தகவல் தொழில்நுட்ப தயாரிப்புகள் மற்றும் சேவைகளை வழங்குகிறது.  
பன்னாட்டு அலவிலான கைப்பேசிகள், திறன்பேசிகள்; நிலழ்பட காணொலி காணொளிச் சாதனங்கள், கணிணி விளையாட்டுத் தயாரிப்புகள் என அனைத்து வகையான தொழில்நுட்பக் கருவிகளும் இங்கு விற்கப்படுகின்றன. இங்கு கணினி பழுதுபார்ப்பது ஒரு முக்கியமான செயல்பாடாக உள்ளது.
# லோ யாட் பிளாசா

## பொது

### தகவல் தொழில்நுட்பத் தயாரிப்புகள்

பொதுவாக இந்த மையத்தில் உள்ள ஒவ்வொரு தளமும், ஒரு குறிப்பிட்டத் தகவல் தொழில்நுட்பத் தயாரிப்புகளில் நிபுணத்துவம் பெற்றதாக உள்ளது.  
மலிவான விலையில் மென்பொருள் வாங்குவதற்கும்; மற்றும் விளையாட்டுச் சாதனங்களை வாங்குவதற்கும்; விலை பேரம் பேசி விலை ஒப்பீடு செய்வதற்க்கும் இந்த மையம் பெயர் பெற்றது.
# லோ யாட் பிளாசா

## லோ யாட் கலவரம் 2015

2015-ஆம் ஆண்டு லோ யாட் பிளாசா பகுதியில் ஒரு கலவரம் நடந்தது. கலவரத்தின் போது ஒரு செய்தியாளர் உட்பட மூன்று பேர் காயம் அடைந்தனர்.  
சூலை 12, 2015 அன்று லோ யாட் பிளாசாவில் ஒரு திறன்பேசியை ஏழு ஆடவர், திருடியதாகக் கூறப்படும் ஒரு சண்டையைத் தொடர்ந்து இந்தக் கலவரம் ஏற்பட்டதாகக் மலேசிய காவல் துறையினர் அறிவித்தனர்.
# லோ யாட் பிளாசா

## லோ யாட் பிளாசா காட்சியகம்

லோ யாட் பிளாசா லாட்சிப் படங்கள் (2011)
# வலைவாசல்:திருச்சிராப்பள்ளி/பகுப்புகள்

<div><><font size="+1" >**பகுப்புகள்**</font> </div>
<div style="align: ; >
</div>  
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
# கதா அல்-சம்மான்

**கதா அல்-சம்மான்** (*Ghada al-Samman*, பிறப்பு 1942) சிரியாவைச் சேர்ந்த ஓர் எழுத்தாளரும், பத்திரிக்கையாளரும் மற்றும் புதின எழுத்தாளரும் ஆவார். இவர் 1942 இல் திமிஷ்குவில் ஒரு முக்கிய மற்றும் பழமைவாத குடும்பத்தில் பிறந்தார். இவரது தந்தை அகமது அல்-சம்மான், திமிஷ்கு பல்கலைக்கழகத்தின் தலைவராக இருந்தார்.
# கதா அல்-சம்மான்

## தொழில் வாழ்க்கை

மேற்கத்திய மற்றும் அரபு இலக்கியங்கள் மீதான இவரது தந்தையின் ஈடுபாடு இவரையும் ஆழமாக ஈர்த்தது. திமிஷ்குவின் பழமைவாத சமூகத்தில் வளர்ந்த இவர், தனது இலக்கியக் குரலை வடிவக்க கடும் சவால்களை எதிர்கொண்டார். தனது முதல் சிறுகதை புத்தகமான *யுவர் ஐஸ் ஆர் மை டெஸ்டினி* (Your Eyes Are My Destiny) என்ற புத்தகத்தை 1962 இல் வெளியிட்டார். இது ஓரளவு வெற்றியைப் பெற்றது. ஆரம்பத்தில், இவர் பாரம்பரிய பெண் எழுத்தாளர்களுடன் வகைப்படுத்தப்பட்டார். இருப்பினும், இவரது அடுத்தடுத்த படைப்புகள் காதல் மற்றும் பெண்பால் இலக்கியத்தின் எல்லைகளைத் தாண்டி, பரந்த சமூக, பெண்ணிய மற்றும் தத்துவ கருப்பொருள்களில் நுழைந்தன.  
1963 ஆம் ஆண்டில் சிரிய பல்கலைக்கழகத்தில் ஆங்கில இலக்கியத்தில் இளங்கலை கலை பட்டம் பெற்றார். பின்னர் பெய்ரூத்<nowiki/>திலுள்ள அமெரிக்கப் பல்கலைக்கழகத்தில் நாடகத்தில் முதுகலைப் பட்டம் பெற பெய்ரூத்துக்குச் சென்றார். தனது படிப்பை முடித்த பிறகு, திமிஷ்குத் திரும்ப வேண்டாம் என்று முடிவு செய்தார். பெய்ரூத்தில் இருந்தபோது, இவர் ஒரு பத்திரிகையாளராக பணிபுரிந்தார். மேலும் 1965 ஆம் ஆண்டில்*நோ சீ இன் பெய்ரூட்* என்ற தனது இரண்டாவது கதைகளின் தொகுப்பை வெளியிட்டார். பின்னர் ஐரோப்பா முழுவதும் பயணம் செய்து, ஒரு நிருபராக பணியாற்றினார். 1966 ஆம் ஆண்டில், *பாரினர்ஸ் நைட்* என்ற தனது மூன்றாவது கதைகளின் தொகுப்பை வெளியிட்டார்.  
ஆறு நாள் போர் அவரது சமகாலத்தவர்கள் பலரைப் போலவே இவரையும் ஆழமாக பாதித்தது. *ஐ கேரி மை சேம் டு லண்டன்* என்ற கட்டுரைகளில் போரின் பாதிப்பு வெளிபட்டது. இதைத் தொடர்ந்து, அவர் ஆறு ஆண்டுகள் எந்த புத்தகங்களையும் வெளியிடவில்லை. அதற்கு பதிலாக பத்திரிகையில் கவனம் செலுத்தினார். இந்த காலகட்டத்தில் சமூக யதார்த்தங்களை மிகவும் நெருக்கமாக பிரதிபலித்த இவரது கட்டுரைகள் இவரது பிரபலத்தை அதிகரித்தன. இவரது பிற்கால படைப்புகளில் சிலவற்றிற்கு அவை அடித்தளமாகவும் செயல்பட்டன. 1969 ஆம் ஆண்டில், *சலீம் லாஸி*யின் *அல் ஹவாடெத்* என்ற வாராந்திர செய்தி நிறுவனத்தில் ஒரு நிருபராக சேர்ந்தார்.  
1973 ஆம் ஆண்டில் அல்-சம்மான் தனது நான்காவது தொகுப்பான *தி டிபார்ட்சர் ஆஃப் ஓல்ட் போர்ட்ஸ்* என்ற தொகுப்பை வெளியிட்டார். இது சில விமர்சகர்களால் இவரது மிக முக்கியமான படைப்புகளில் ஒன்றாக கருதப்பட்டது. அரபு அறிவுஜீவிகள் எதிர்கொள்ளும் சவால்களை இந்த சிறுகதைகளின் தொகுப்பு ஆராய்கிறது. அவர்களின் எண்ணங்களுக்கும் செயல்களுக்கும் இடையிலான முரண்பாட்டை எடுத்துக்காட்டுகிறது. இவர் *பெய்ரூட் 75* என்ற தனது முதல் புதினத்தை 1974 ஆம் ஆண்டின் இறுதியில் வெளியிட்டார். இது பெய்ரூத்தின் சிக்கலான சமூகப் பிரச்சினைகளை ஆராய்கிறது. மேலும், லெபனான் உள்நாட்டுப் போர் தொடங்கிய சில மாதங்களுக்குப் பிறகு வெடித்த கொந்தளிப்பை முன்கூட்டியே எதிர்பார்த்தது.
# கதா அல்-சம்மான்

## சொந்த வாழ்க்கை

1960 களின் பிற்பகுதியில் அல்-சம்மான் *தார் அல் தலியா* வெளியீட்டு நிறுவனத்தின் உரிமையாளரான *பசீர் அல் தாவூக்* என்பவரை மணந்தார். இவர்களுக்கு ஆசிம் என்ற ஒரு மகன் பிறந்தார். பின்னர் அல்-சம்மான் தனது சொந்த வெளியீட்டு நிறுவனத்தைத் தொடங்கினார், மேலும் தனது பெரும்பாலான புத்தகங்களை மீண்டும் வெளியிட்டார். மேலும், அவர் தனது அனைத்து கட்டுரைகளையும் *முடிக்கப்படாத படைப்புகள்* என்ற தலைப்பில் என்ற தலைப்பில் தொகுத்தார். அல்-சம்மான் பதினைந்து புத்தகங்களை வெளியிட்டுள்ளார். அவற்றில் ஒன்பது கவிதைத் தொகுப்புளும் அடங்கும்.
# வலைவாசல்:திருச்சிராப்பள்ளி/தொடர்புடைய வலைவாசல்கள்

<div><><font size="+1" >**தொடர்புடைய வலைவாசல்கள்**</font> </div>
<divதொடர்புடைய வலைவாசல்கள்"></div>
| தமிழ்
rect 0 0 1000 750 தமிழ் desc </imagemap></div> | தமிழர்
rect 0 0 1000 750 தமிழர் desc </imagemap></div> | தமிழ்நாடு
rect 0 0 1000 750 தமிழ்நாடு desc </imagemap></div> | இந்தியா
rect 0 0 1000 500 இந்தியா desc </imagemap></div> | வரலாறு
rect 0 0 1000 500 வரலாறு desc </imagemap></div> |
| --- | --- | --- | --- | --- |
| **தமிழ்** | **தமிழர்** | **தமிழ்நாடு** | **இந்தியா** | **வரலாறு** |
# ஏஞ்சலா ஜுர்தக் கோவ்ரி

**ஏஞ்சலா ஜூர்தக் கோவ்ரி** (*Angela Jurdak Khoury*) (செப்டம்பர் 24,1915-மே 29,2011) லெபனானைச் சேர்ந்த இராஜதந்திரியும் மற்றும் கல்லூரிப் பேராசிரியரும்வார்.
# ஏஞ்சலா ஜுர்தக் கோவ்ரி

## இளமை வாழ்க்கை

ஏஞ்சலா ஜுர்தக், லெபனானின் தௌர் எல் சௌயரில் பெய்ரூத் அமெரிக்கப் பல்கலைக்கழக ஆசிரியரும், கணிதவியலாளரும் வானியலாளருமான மன்சூர் அன்னா ஜூர்தக் மற்றும் இலியா அப்ஸ் ஜூர்தக் ஆகியோருக்கு மகளகப் பிறந்தார். இவர் அமெரிக்க இளையோர் மகளிர் கல்லூரியிலும் பின்னர் பெய்ரூத் அமெரிக்கப் பல்கலைக்கழகத்திலும் பயின்றார். 1937 இல் இளங்கலை படிப்பையும், 1938 இல் சமூகவியலில் முதுகலைப் பட்டத்தையும் முடித்தார். பிற்காலத்தில், வாசிங்டன் டி. சி. யில் உள்ள அமெரிக்கப் பல்கலைக்கழகத்தில் சர்வதேச உறவுகளில் முனைவர் பட்டம் பெற்றார்.  
ஒரு இளம் பெண்ணாக, ஏஞ்சலா ஜுர்தக் லெபனான் தேசிய டென்னிசு அணியில் உறுப்பினராக இருந்தார். கச்சேரிகளில் பியானோ வாசித்தார். மேலும் நீண்ட தூர நீச்சல் வீரராகவும் அறியப்பட்டார்.
# ஏஞ்சலா ஜுர்தக் கோவ்ரி

## தொழில் வாழ்க்கை

1938 ஆம் ஆண்டு தொடங்கி பெய்ரூத்தின் அமெரிக்கப் பல்கலைக்கழகத்தில் சமூகவியல் கற்பித்தார். பல்கலைக்கழகத்தின் முதல் பெண் பயிற்றுவிப்பாளராக இவர் இருந்தார். போருக்குப் பிறகு, ஐக்கிய நாடுகள் அவைக்கான லெபனான் தூதுக்குழுவில் சேர்ந்தார். மேலும் வாசிங்டன் டி. சி. யை தளமாகக் கொண்ட லெபனானின் தூதரகத்தில் உறுப்பினராக இருந்தார். கோவ்ரி, சிலகாலம் நியூயார்க்கில் லெபனான் தூதராக இருந்தார். மேலும் 1946 ஆம் ஆண்டில் நிறுவப்பட்ட பெண்களின் நிலை குறித்த ஐக்கிய நாடுகள் ஆணையத்தில் பணியாற்றினார். 1966 இல் லெபனானின் வெளியுறவு அமைச்சகத்திலிருந்து தனது பதவியை துறந்து வெளியேறினார்.  
1967 முதல் 1982 இல் ஓய்வு பெறும் வரை ஜார்ஜ் மேசன் பல்கலைக்கழகத்தில் அரசாங்கப் பேராசிரியராக இருந்தார்.
# ஏஞ்சலா ஜுர்தக் கோவ்ரி

## கௌரவங்கள்

1959 ஆம் ஆண்டில் லெபனான் அரசாங்கத்தால் இவருக்கு தேசிய செடர் ஆணை வழங்கப்பட்டது. ஜார்ஜ் மேசன் பல்கலைக்கழகத்தில் இவரது நினைவாக அரசு மற்றும் சர்வதேச அரசியலில் சிறந்து விளங்குபவர்களுக்கான *ஏஞ்சலா ஜே. கோவ்ரி* விருது வழங்கப்படுகிறது.
# ஏஞ்சலா ஜுர்தக் கோவ்ரி

## சொந்த வாழ்க்கை

ஏஞ்சலா ஜுர்தக், 1949 இல் வழக்கறிஞரான சூக்ரி இஸ்ஸா கோவ்ரி என்பவரை மணந்தார். இவர்களுக்கு பிலிப் மற்றும் ஜார்ஜ் என்ற இரண்டு மகன்கள் இருந்தனர். 1985 ஆம் ஆண்டில் இவரது கணவர் இறந்தார். ஏஞ்சலா ஜுர்தக் கோவ்ரி 2011 இல், தனது 95 வயதில், வாசிங்டன் டி. சி. யில் இறந்தார்.
# சம்ரா சாபர்

**சம்ரா சாபர்** (*Samra Zafar*) பாக்கித்தானைச் சேர்ந்த ஓர் மனித உரிமை வழக்கறிஞரும், பேச்சாளரும் மற்றும் எழுத்தாளரும் ஆவார். இளம் மணப்பெண்ணாகவும், குடும்ப வன்முறையில் இருந்து தப்பியவராகவும் சித்தரித்த *ஏ குட் வைப்:எஸ்கேப்பிங் த லைப் ஐ ன்நெவர் சூஸ்* என்ற இவரது புதினம் அதிகம் விற்பனையான நினைவுக் குறிப்பாக மாறியது.